*ANEXA Nr. 2*

**Rețele publice terestre cu acces la punct fix sau cu mobilitate limitată**

**(indicatorii se completează numai de către furnizorii care dețin controlul asupra unei rețele publice de comunicații electronice)**

**Descriere rețea, servicii de acces la rețea disponibile/furnizate, grad de acoperire a rețelei**

|  |  |  |  |  |
| --- | --- | --- | --- | --- |
|  | Indicator | Valoare numerică | Venituri anuale | Observații |
| i201 | Cereri în așteptare pentru instalarea liniilor de acces pentru servicii de voce în cazurile în care nu sunt întrunite condițiile tehnice necesare instalării |  |  |  |
| i202 | Linii alocate telefoanelor publice cu plată, din care:  |  |  |  |
| i202a | a) în mediul urban |  |  |  |
| i202b | b) în mediul rural |  |  |  |
| i203 | Nr. maxim de linii de acces pentru servicii de voce care pot fi conectate simultan (capacitatea centralelor) |  |  |  |
| i204 | Fluxuri de 2 Mbps utilizate pentru traficul internațional |  |  |  |
| i205 | Circuite fizice care formează bucla locală disponibile |  |  |  |
| i206 | Circuite fizice care formează bucla locală, puse la dispoziția altor furnizori(acces la bucla locală), din care: |  |  |  |
| i206a | a) aferente furnizării accesului total la bucla locală |  |  |  |
| i206b | b) aferente furnizării accesului partajat la bucla locală |  |  |  |
| i206c | c) aferente furnizării accesului de tip „bit stream” la bucla locală |  |  |  |
| i207 | Circuite fizice care formează bucla locală pentru care există solicitări, din care: |  |  |  |
| i207a | a) aferente furnizării accesului total la bucla locală |  |  |  |
| i207b | b) aferente furnizării accesului partajat la bucla locală |  |  |  |
| i207c | c) aferente furnizării accesului de tip „bit stream” la bucla locală |  |  |  |
| i208 | Circuite fizice de fibră optică neechipată, puse la dispoziția altor furnizori, din care: |  |  |  |
| i208a | a) circuite fizice de acces la utilizatorul final |  |  |  |
| i208b | b) circuite fizice pe rețeaua de transport |  |  |  |
| **Acoperirea rețelelor** |
|  | Urban | Rural |  |
| i209 | Numărul total de locuințe cablate, din care: |  |  |  |
| i209a | a) exclusiv prin cablu coaxial, din care: |  |  |  |
| i209a1 |  a1) rețele digitale de cablu coaxial, din care: |  |  |  |
| i209a1.1 |  a.1.1) prin tehnologie DOCSIS 3.x |  |  |  |
| i209b | b) exclusiv prin fire metalice torsadate de cupru |  |  |  |
| i209c | c) exclusiv prin cablu UTP/FTP |  |  |  |
| i209d | d) exclusiv prin alte tipuri de cablu, specificați care |  |  |  |
| i209e | e) prin FTTH |  |  |  |
| i209f | f) prin FTTB |  |  |  |
| i209g | g) prin FTTC |  |  |  |
| i209h | h) prin FTTN |  |  |  |
| i210a | Gradul de acoperire a teritoriului cu rețea DVB-T (%) |  |  |
| i210b | Gradul de acoperire a populației cu rețea DVB-T (%) |  |  |
| i211a | Gradul de acoperire a teritoriului cu rețea WiMax (%) |  |  |
| i211b | Gradul de acoperire a populației cu rețea WiMax (%) |  |  |
| i212a | Gradul de acoperire a teritoriului cu rețea radio analogică terestră (%) |  |  |
| i212b | Gradul de acoperire a populației cu rețea radio analogică terestră (%) |  |  |

Instrucțiuni de completare:

În coloana „Valoare numerică” se vor raporta date valabile la sfârșitul perioadei de raportare.

În coloana „Venituri anuale” se vor raporta veniturile facturate aferente serviciilor furnizate în perioada 1 ianuarie – 31 decembrie a anului precedent, în lei (RON), fără TVA.

i201 – numărul de cereri nerezolvate privind conectarea la rețeaua publică de telefonie, rămase în așteptare din lipsa posibilităților tehnice.

i202 – numărul total al liniilor aferente tuturor tipurilor de telefoane publice cu plată (plata se poate realiza în numerar, prin cărți de credit sau debit, cartele preplătite, inclusiv cartele utilizabile pe bază de coduri de apelare); indicatorul include și telefoanele publice instalate în imobile proprietate privată; nu se va ține cont de tipul de servicii furnizate prin intermediul telefoanelor publice cu plată (apeluri locale, naționale sau internaționale).

i203 – indicatorul include liniile deja conectate, cele disponibile pentru viitoare conectări, precum și cele utilizate pentru operarea echipamentelor de comutare (de exemplu, pentru apeluri de test); indicatorul va reflecta capacitatea reală a sistemului, iar nu potențialul teoretic.

i204 – numărul circuitelor care conectează în mod direct două echipamente de comutare din state diferite; în cazul în care există fluxuri utilizate atât pentru furnizarea de servicii de comunicații electronice la puncte fixe, cât și pentru furnizarea de servicii de comunicații electronice la puncte mobile, numărul acestora va fi precizat în coloana „Observații”.

i205 – numărul circuitelor fizice care pot fi puse la dispoziția altor furnizori; circuitul fizic poate fi realizat, printre altele, din fire metalice, cablu coaxial sau fibră optică.

i206, i206a, i206b, i206c – numărul circuitelor fizice care sunt puse la dispoziția altor furnizori, în funcție de modalitatea de acces la bucla locală; *acces la bucla locală* = utilizarea circuitelor fizice dintre un punct terminal al rețelei și repartitorul principal dintr-o rețea publică fixă sau elementul echivalent dintr-o rețea publică de comunicații electronice, puse la dispoziție de un terț operator, în vederea oferirii de servicii de voce la puncte fixe, atât prin acces total, cât și prin acces partajat sau de tip „bit stream” la circuitele respective; circuitul fizic poate fi realizat, printre altele, din fire metalice, cablu coaxial sau fibră optică.

i207, i207a, i207b, i207c – numărul circuitelor fizice pentru care există solicitări din partea altor furnizori, însă, din diverse motive (tehnice sau comerciale), nu au fost puse la dispoziția acestora până la data de referință, în funcție de modalitatea de acces la bucla locală; circuitul fizic poate fi realizat, printre altele, din fire metalice, cablu coaxial sau fibră optică.

i208, i208a, i208b – se va completa numărul de circuite de fibră optică neechipată (dark fiber) puse la dispoziția altor furnizori de rețele sau servicii de comunicații electronice, la nivelul rețelei de acces (pentru a asigura legătura de acces cu utilizatorii finali) sau la nivelul rețelei de transport pentru a asigura legătura între două puncte ale unei rețele.

i209 – se va raporta numărul de locuințe care se află în aria de acoperire a rețelei utilizate în vederea furnizării serviciilor de comunicații electronice (telefonie la puncte fixe, acces la internet, retransmisie a programelor media audiovizuale), și care au acces la echipamente corespunzătoare pentru furnizarea acestor servicii, indiferent de tipul de suport (cablu coaxial, fibră optică, etc.); în cazul în care nu pot fi furnizate valori exacte, acestea pot fi estimate; se vor raporta atât locuințele care la sfârșitul perioadei de raportare aveau calitatea de abonați, cât și cele care la sfârșitul perioadei de raportare nu aveau calitatea de abonați, dar care, la cerere, puteau beneficia de aceste servicii. *Locuință* = unitate construită, formată din una sau mai multe camere de locuit, prevăzută în general cu dependințe sau alte spații de deservire, independentă din punct de vedere funcțional, având intrare separată, și care a fost construită, transformată sau amenajată în scopul de a satisface cerințele de locuit ale unei persoane sau familii.

i209a, i209a1, i209b, i209c, i209d – se va raporta numărul de locuințe care se află în aria de acoperire a rețelei utilizate în vederea furnizării serviciilor de comunicații electronice furnizate exclusivprin intermediul suporturilor din cablu coaxial / fire metalice torsadate de cupru / cablu UTP/FTP / alte tipuri de cablu.

i209a1.1 – se va raporta numărul de locuințe acoperit de rețele exclusiv de cablu coaxial, echipate conform stardardului DOCSIS 3.x.

i209e, i209f, i209g, i209h – în cazul utilizării tehnologiei de tip FTTx, informațiile se vor completa la FTTH/FTTB/FTTC/FTTN, după caz, în funcție de proximitatea rețelei de fibră optică față de locația utilizatorului final, astfel:

i209e – FTTH (*Fiber to the Home*) = dacă segmentul de fibră optică ajunge până în locuința/locația utilizatorului final (fibra optică ajunge până la cel puțin 2 metri de locuința/clădirea utilizatorului final);

i209f – FTTB (*Fiber to the Building*) = dacă segmentul de fibră optică ajunge până la clădirea/scara de la locația utilizatorului final, accesul la acesta fiind asigurat prin intermediul cablului coaxial, cablului UTP/FTP, perechilor de fire metalice torsadate (de exemplu, VDSL) sau prin alte tipuri de cablu;

i209g – FTTC (*Fiber to the Cabinet/Curb*) = dacă segmentul de fibră optică ajunge până la cabinetul stradal - fibra optică ajunge la o distanță mai mică de 300 m de locația utilizatorului final, accesul la utilizatorul final fiind asigurat prin intermediul cablului coaxial, cablului UTP/FTP, radio, perechilor de fire metalice torsadate (de exemplu, VDSL) sau prin alte tipuri de cablu;

i209h – FTTN (*Fibre to the Node*) = dacă segmentul de fibră optică ajunge până la cabinetul stradal - fibra optică ajunge la o distanță mai mare de 300 mde locația utilizatorului final, accesul la utilizatorul final fiind asigurat prin intermediul cablului coaxial, cablului UTP/FTP, radio, perechilor de fire metalice torsadate (de exemplu, VDSL) sau prin alte tipuri de cablu.

i210a, i210b, i211a, i211b, i212a, i212b – gradul de acoperire se va estima conform specificațiilor menționate în licențele de utilizare a frecvențelor radio respective.